2018 Rhif 1 (Cy. 1)

Iechyd Y Cyhoedd, Cymru

Gorchymyn Deddf Iechyd y Cyhoedd (Cymru) 2017 (Cychwyn Rhif 2) 2018
Gwnaed
3 Ionawr 2018
Mae Gweinidogion Cymru, drwy arfer y pwerau a roddir gan adran 126(2) o Ddeddf Iechyd y Cyhoedd (Cymru) 2017 , yn gwneud y Gorchymyn a ganlyn:

Enwi a dehongli
1
1
Enw’r Gorchymyn hwn yw Gorchymyn Deddf Iechyd y Cyhoedd (Cymru) 2017 (Cychwyn Rhif 2) 2018.
2
Yn y Gorchymyn hwn, ystyr “y Ddeddf” (“the Act”) yw Deddf Iechyd y Cyhoedd (Cymru) 2017.

Y darpariaethau sy’n dod i rym ar 1 Chwefror 2018
2
Y diwrnod penodedig i’r darpariaethau a ganlyn o’r Ddeddf ddod i rym yw 1 Chwefror 2018—
a
Rhan 5 (rhoi twll mewn rhan bersonol o’r corff); a
b
adran 94 (dehongli) at ddiben Rhan 5.
Vaughan Gething
Ysgrifennydd y Cabinet dros Iechyd a Gwasanaethau Cymdeithasol, un o Weinidogion Cymru
3 Ionawr 2018

NODYN ESBONIADOL
(Nid yw’r nodyn hwn yn rhan o’r Gorchymyn)
Mae’r Gorchymyn hwn, sydd wedi ei wneud gan Weinidogion Cymru, yn dwyn i rym ddarpariaethau penodedig o Ddeddf Iechyd y Cyhoedd (Cymru) 2017 (“y Ddeddf”).
Mae erthygl 2 yn dwyn i rym ar 1 Chwefror 2018 ddarpariaethau o’r Ddeddf sy’n ymwneud â rhoi twll mewn rhan bersonol o gorff plentyn.

NODYN AM Y GORCHMYNION CYCHWYN CYNHARACH
(Nid yw’r nodyn hwn yn rhan o’r Gorchymyn)
Mae’r darpariaethau a ganlyn o’r Ddeddf wedi eu dwyn i rym drwy Orchymyn Cychwyn a wnaed cyn dyddiad y Gorchymyn hwn:
Y Ddarpariaeth | Y Dyddiad Cychwyn | Rhif O.S.
Adran 2 | 4 Hydref 2017 | 2017/949 (Cy. 237) (C. 85)
Adran 3 | 4 Hydref 2017 | 2017/949 (Cy. 237) (C. 85)
Adran 119 | 4 Hydref 2017 | 2017/949 (Cy. 237) (C. 85)
Gweler hefyd adran 126(1) o’r Ddeddf am y darpariaethau a ddaeth i rym ar 3 Gorffennaf 2017 (dyddiad y Cydsyniad Brenhinol).
2017 dccc 2.